
DRAMA CU PANDEMIA A LAGA ATRAS 
FUERA DI UN DEBE DI UN 
BIYON FLORIN AWOR BIDA 
DI HENDE NA PELIGER 


CINCO PERSONA DETENI PA EXTORSION, 
SEXTING Y LABAMENTO DI PLACA 


HUSTICIA NA EL SALVADOR 


FAMIANAN DI PRESONAN 
TIN CU PAGA GASTONAN 
DI ‘ESTADIA’ DEN PRIZON 


DESPUES DI 39 AÑA SIRBIENDO SU PAIS 
KPA A DESPEDI DI 
SR. ANDY YOUNG 

N 
a varios pais den ultimo lunanan, 
ta ser anuncia cu paisnan oficial- 
mente a anuncia cu e pandemia di co- 
rona virus cu a costa bida di miyones 
di hende rond mundo, ta ser considera 
termina. Sinembargo mientras cu tin 
alivio cu esaki ta tras di lomba tin cier- 
to indicacionnan cu e pandemia aki ta 
lagando un “rabo” atras cu lo causa in- 
dignacion pero na mes momento lo bay 
costa hopi placa den hopi pais. 


Por ehempel awor ta Sali na cla cu 
gobierno Ingles, ta admiti cu vacuna 
uza contra di covid 19, a causa daño 
na sistema di inmunidad di person- 
anan cu a laga inyecta nan mes na dos 
ocasion, caminda gobierno ta indica cu 
hendenan cu a ricibi dos porcion di e 
vacuna aki, nunca mas lo recupera nan 
inmunidad pa lucha contra variantenan 
di covid of cualkier otro tipo di virus cu 
lo por lanta cabes tur caminda. 


Segun e COVID-19 Vaccine Surveillance 
Report, UK Health Authority ta mustra 
den su publicacion cu personanan cu 
a tuma dos vacuna, ta presenta un 
nivel ‘N-antibody’ mucho mas abou cu 
hendenan cu no a tuma dos vacuna, 
pues e di dos serie di vacunacion 
simplemente no tabata necesario y 
ningun momento mester a tuma luga 


Aki na Aruba tambe miles di ciudadano 
a tuma e prome pero tambe e di dos 
vacuna pero e isla no ta conta c’un 
tipo di supervision y control di e tipo 
di desaroyonan aki pero solamente 
ta concentra riba implementacion di 
e vacuna manera cu autoridadnan di 
salud rond mundo a sugeri. 


Algo cu ta di lamenta pero sin duda ta 
bon conoci den comunidad cu ainda 


hopi ciudadano no a recupera total- 
mente di a wordo contagia pa covid- 
19, caminda nan a sigui sinti problema 
cu halamento di rosea, centenares 
a perde nan gevoel pa hole of sinti e 
sabor di cuminda of bebida. 


Pero cu tin hopi hende cu nunca a recu- 
pera di a wordo afecta pa covid 19 ta 
un hecho y ainda tin hende cu ta muri 
dor di efecto di e virus aki pero cual nan 
no ta wordo registra pa DVG, hospital 
of dokter di cas. 


Segun autoridadnan di salud Ingles, 
esunnan cu a sufri un caida di su ‘anti- 
body’ conoci tambe como inmunidad, 


en principio e hendenan aki lo keda 
permanentemente cu esaki y cu e lo no 
subi bek pa e nivel normal cu e persona 
tabatin prome di a wordo contagia cu 
covid 19. 


E investigacion ta indica cu hendenan 
cu no a tuma e vacuna, lo sigui cu nan 
inmunidad intacto contra cualkier tipo 
di virus cu por presenta den futuro y na 
cual na ta wordo expone nan dje ya cu 
dor di no tuma e vacuna, sigur esunnan 
cu a tuma esaki na dos ocasion, awor ta 
confrontando e hecho cu nan sistema 
di inmunidad ya no por wordo restaura 
manera cu e tabata prome cu nan a 
haya covid. 


Drama cu pandemia a laga atras 


Fuera di un debe di un biyon florin 
awor bida di hende na peliger 

D 
espues di un investigacion di varios luna, dirigi riba 
‘afpersing’ (blackmail) y participacion den un organ- 
isacion criminal, detencionnan a cay di sorpresa pa e grupo 
cu a kere cu nan lo por sali inpugne di nan maldadnan. 


Recherche di Santa Cruz (DAR-4) den colaboracion cu Fiscal 
di Ministerio Publico y Hues Comisario, Bureau Financiele 
Onderzoeken di KPA (BFO) y Digitale Recherche di KPA a 
realisa dia 2 y 3 di maart 2023, cinconuatro detencion y a 
haci entrada hudicial na 4 adres. 


E personanan deteni ta: 
Un hende muhe di inicial A.M.T.M. naci na Republica 
Dominicana 
Un hende homber di inicial D.J.L.K. naci na Aruba 
Di dos hende muhe di inicial Z.A.R.A. naci na Venezuela y e di 
dos hende homber di inicial A.R.G. naci na Aruba. 


E grupo aki supuestamente tabata acerca victimanan insin- 
uando nan den forma di basilamento, traha riba nan cu 
piropo pa despues pidi video of potret di parti intimo di e 
victimanan. 
Unabes cu nan a graba e victimanan ‘den accion’, nan ta 
menasa e victimanan di publica e grabacion riba social 
media si nan no paga. 


Un cantidad relativamente grandi di victima a wordo iden- 
tifica y miles di florin a wordo paga pa evita cu video of 
potretnan bergonsoso wordo publica riba social media. 
Durante e ultimo entrada hudicial e bin encontra tambe un 
cantidad basta grandi di placa na efectivo y akinan a detene 
un otro homber di inicialnan D.E.S.M. naci na Venezuela pa 
labamento di placa. 


E investigacion ta continua y no por descarta cu mas deten- 
cion lo tuma luga. KPA y OM ta pidi comunidad pa no cay 
den e weganan aki di tentacion cu por conduci na ‘sexting’, 
pasobra bo tambe por bira victima. Evita berguensa y perdida 
di placa y no cay den e trampanan aki. 


OTRO CASO 
Diabierna mainta DAR-3 ( Recherche San Nicolas) en 
conexion cu un investigacion andando a haci un entrada 
hudicial na un cas na Brasil. Na dicho cas a detene e homber 
di inicialnan R.D. naci na Surinam di 31 aña di edad. Mirando 
embergadura di e caso a haci uzo di e team di aresto. Na 
dicho cas a confisca un arma di candela y municion. 
Pa Cuerpo Policial por resolve mas caso cooperacion y infor- 
macion di pueblo di Aruba ta hopi importante. P’esey nos ta 
pidi si bo tin cualkier informacion yama nos tiplijn di Polis cu 
ta: 11141. Nos ta garantisa cu bo ta keda anonimo! 


Cinco persona deteni pa extorsion, 
sexting y labamento di placa 

S 
iman pasa Presidente di El Salvador, Nayib Bukele, hun- 
to cu Minister di Husticia y Siguridad Gustavo Villatoro, 
a presencia traslado di 20 mil preso pa e centro coreccional 
nobo cu ta e “Centro de Confinamiento del Terrorismo” esta 
CECOT. 
Esaki tabata e vision di e Presidente di e pais, esta di libra e 
pais di miembronan di diferente gang cu tabata terorisando 
e pais y cu a ocasiona morto di mas di miles di ciudadano y 
manera cu el a priminti, Bukele a cumpli cu e promesa caminda 
cu desde el a inicia e lucha contra di e gangnan aki, e cantidad 
di crimen a baha considerablemente den e pais. 


Gobierno di Presidente Bukele ta preparando cambio di ley 
caminda famia di esunnan cu comete actonan contra ley y nan 
wordo encarcela, nan famia lo wordo ordena pa cubri gasto di 
cuido di e presonan aki y si famia no por paga e gastonan aki, 
lo por confisca propiedadnan di e preso y di su famia. 


Di e forma aki gobierno di El Salvador ta mira reduccion di su 
gastonan financiero y famianan lo tin cu paga pa e uniform cu 
presonan tin cu bisti, tin cu paga pa cuminda di esaki y tambe 
lo tin cu paga algo pa e “estadia” di e antisocialnan aki durante 
di nan permanencia den prizon den loke Bukele ta considera na 
e momentonan aki, e prizon di mas grandi na Latino America y 
esun mas moderno. 


Sin duda cu e vision aki, cu ta ser cuestiona y critica formal- 
mente pa entre otro ‘Human Rights Watch (HRW)’, ta zona 
atractivo pa diferente pais Latino Americano cu tambe ta 
confrontando problema serio cu aumento di crimen den e 
paisnan aki. 
Aki na Aruba ta costando miyones di florin pa mantene esunnan 
encarcela den KIA, cu tambe ta pisa hopi mes riba presu- 
puesto di gasto di e pais pero na mes momento esaki lo por ta 
un cambio den un direccion caminda famia di e presonan aki, 
sigur esunnan cu ricibi un castigo di varios aña, lo tin cu cubri 
cierto parti di e gasto cu nan ta ocasionando e pais. 
Di e forma aki famianan ta bay pone mas atencion riba nan 
yiunan, unda nan ta bay, kico nan ta haci y cu kende nan ta 
cana, ya cu na e momento aki, por ripara cu varios hoben ta 
pa nan cuenta, sin supervision y sin ningun tipo di disciplina. 
Nan ta sali ora cu nan kier, haci loke nan kier y ta bin cas bek 
ora cu nan kier, mientras cu mayornan no ta kibra nan cabes 
kico nan yiu ta haciendo riba caya y cu kende nan ta cana pa 


hinca nan den problema. 


Human Rights Watch (HRW) a bin ta cuestionando e plan di 
Presidente Bukele pero en realidad ta un hecho cu casonan di 
violencia a reduci den firma significante y tiramento di hende 
sin mas riba caya, tambe a conoce un reduccion impresion- 
ante. 
Durante di e traslado di 2 mil miembro di gangnan siman pasa, 
Bukele a informa prensa cu oficialnan di e prizon nobo a yama 
bon bini na tur e presonan indicando cu pa e centro aki lo ta 
nan cas pa varios decada nan dilanti. 


E centro coreccional ta situa na un distancia cortico for di e 
volcan Chichontepec na Tecoluca cu ta situa na un distancia 
di 74 kilometer di ciudad principal di San Salvador y a ser 
construi riba un tereno grandi di 166 hectarea y e centro a 
mustra riba un bario cu diferente bloki di vivienda y rond di e 
centro tin un muraya di 11 meter halto y di 2.1 kilometer di 
largura y ta ser protegi pa wairanan di siguridad cu coriente 
riba nan. 
Durante di e translado aki, autoridadnan a libera un grupo di 
3745 preso caminda a keda comproba cu acusacion contra di 
nan, no tabata suficiente prueba pa nan wordo condena. 


Husticia na El Salvador 


Famianan di presonan tin cu paga 
gastonan di ‘estadia’ den prizon 

D 
iabierna anochi a tuma lugar e ceremonia di clausura di 
un otro ciclo exitoso di e proyecto JUMP18. JUMP18 ta 
un programa multidisciplinario den maneho di obesidad den 
muchanan, afilia na Horacio Oduber Hospital cu a cuminsa 
18 di november di aña 2021 cu e meta pa haci un diferencia 
pa otronan, duna inspiracion y motivacion. 
Segun Minister Oduber e programa aki ta cuadra cu su 
maneho cu ta basa riba prevencion. Pa prome biaha den 
historia, Aruba tin un plan nacional di prevencion riba male- 
sanan no transmisibel (NCD’s) na Aruba cu ta aproba pa Pan 
American Health Organization (PAHO). 
E programa di JUMP18 ta crea oportunidadnan nobo pa tur 
cu ta envolvi den e programa, por ehempel e mayornan, e 
profesionalnan y specialmente e muchanan. Un di e metanan 
ta pa yuda mayornan y muchanan biba un bida mas salu- 
dabel por medio di educacion y retando nan percepcionnan 
limita. Minister Dangui Oduber ta duna pabien na henter 
e team di JUMP18 encabesa pa Dr. Jamiu Busari cu ta e 
fundador y “senior researcher” di e programa aki. Minister 
Oduber ta gradici tambe tur e patronisadornan cu a duna 
nan sosten financiero of cu un/of otro producto cu a yuda 
haci e programa posibel. Un danki tambe na HOH pa super- 
visa henter e programa te na final, dunando un man unda cu 
nan por. Danki pa haci JUMP18 un exito, cambiando bida di 
nos muchanan. 


Minister Dangui Oduber: 


Jump18 ta culmina cu un otro ciclo exitoso 

S 
OGA a tuma nota di un entrevista door 
di Directiva di Hospital, y ta haci uso 
di e oportunidad aki pa confirma cu en- 
berdad tin un desacuerdo entre SOGA y e 
General Contractor OHLA, di e proyecto 
di Expansion y Renobacion di Dr. Horacio 
Oduber Hospital. A base di e desacuerdo 
riba extensión di e terminación di proyec- 
to e contratista a tuma e decision pa no 
sigui cu e proyecto di construccion. SOGA 
ta tumando tur e pasonan necesario pa 
sigura cumplimento cu e condicionan di e 
contrato y su derechonan. 


Na tur previo ocasion, cu a surgi un dife- 
rencia di opinion, SOGA y OHLA semper a 
sa di yega na solucion, basa riba stipula- 
cionnan den e contrato di construccion. 
Basa riba un interpretacion di e contrato, 
cu ta diferencia di e interpretacion di 
SOGA, OHLA a conclui cu e por bandona 
e trabou, mandando e subcontratistanan 
local cas. Esaki apesar di tur esfuerzo di 
banda di SOGA, Hospital y Gobierno di 
Aruba, pa evita esaki. 


Siguientemente, SOGA lo trata pa yega 
na e acuerdonan necesario pa asina 
trabou por wordo reanuda lo mas pronto 
cu ta posibel pa termina e proyecto. Den 
e cuadro aki ta importante pa menciona 
cu gran mayoria di e trabou a wordo 
ehecuta door di contratistanan local como 
subcontratista di General Contractor, cu 
sigur lo kier keda contribui, pa duna nos 
comunidad e hospital cu e merece. E 
contratistanan local aki ta completamente 
capacita pa termina e proyecto pa locual 
cu falta. 
SOGA ta consiente di e importancia pa 
e trabou di expansion y renobacion di 
hospital, pa cual falta awor menos cu 
10%, wordo finalisa mas pronto cu ta 
posibel. SOGA su meta y compromiso ta 
pa e proyecto wordo completa ful y na un 
bon manera, pa asina nos unico hospital 
na Aruba por sigi duna e servicio mereci, 
na comunidad di Aruba y na e turistanan 
cu ta bishita nos isla. 


SOGA 


S 
r. Young a drenta Cuerpo Policial Aruba dor di empuge di su mesun 
colega Sr. Honory Eights. Desde su entrada ela huramenta riba 31 de- 
cember 1984. E ultimo klas formando parti di Antias Hulandes prome cu 
Aruba a drenta Status Aparte. 


For di 1984 su carera policial a inicia y for di e momento aki el a traha 
na diferente departamento di polis. Su ultimo funcion tabata como hefe 
interino districto di San Nicolas. Ademas Sr.Young tabata responsabel pa 
e team di VIP y tambe ta forma parti di Commisie Korpsviering. 
Alto comisario Arnhem ta menciona cu ta un perdida cu Sr.Young ta bay cu 
pensioen pero alabes ta desea Young tur cos bon, salud y cu e disfruta di 
e dianan liber su dilanti. 


Alto comisario Arnhem ta gradici Sr.Young pa cu su lealtad na Cuerpo 
Policial Aruba como tambe su esfuerso y inspiracion na hopi coleganan. 
Arnhem a remarca cu nos mester honra e coleganan cu a duna añas di 
servicio pa cu Cuerpo Policial. Dor di nan KPA t’ey awe riba pia. 


Riba e ultimo dia di su warda el a haya su Last Call dor di Central di Polis 
pa gradicie y tambe un aplauso fuerte di tur Polis y personal administra- 
tivo di San Nicolas pa su ultimo dia den presencia di su casa y yiunan. 


Masha danki Sr.Andy Young y disfruta di bo VUT pa despues bo baha cu bo 
pensioen bon mereci! 


Despues di 39 aña sirbiendo su Pais 


KPA a despedi di sr. Andy young 

P 
ueblo di Aruba esaki ta e 17 puntonan di desaroyo sos- 
tenibel cu pa 2030 mester keda cla, e asina yama agen- 
da 2030. Un plan bunita riba papel pero den realidad un 
plan diabolico. Si nos mira nos madre patria Hulanda cu ta 
pusha e plan aki riba e Hulandesnan, anto Aruba no por spe- 
ra otro. E gabinete di Rutte a cera 53 hospital rond di Hulan- 
da y ainda kier bay cera 2 hospital mas cu ta trata muchan- 
an cu problema di curason. 


Na Aruba nos gobierno no ta haci nada mas miho. A kita 
60 miyon pa aña riba salud di nos pueblo. Ainda pueblo di 
Aruba por sigui kere cu e punto 3 ta na vigor esta salud y 
bienestar? Nos grandinan y esnan cu no tin trabao no por 
paga nan eigenbijdrage mientras gobierno ta pusha pueblo 
den un situacion precario y no kier saca un man pa yuda 
esnan den necesidad. 


Nos grandinan y esnan sin trabao ta biba den pobresa. 
Gobierno ta worry? Nos por a lesa cu 40% di e pueblo di 
Boneiro ta biba den pobresa. Gobierno Hulandes a yuda e 
Bonerianonan? E Bonerianonan a wordo suta cu belasting 
riba tereno y no a keda nada otro di bende nan tereno paso 
nan pensioen no ta yega ni pa come? Esaki nos pueblo di 
Aruba lo kier, na man di e gobierno comunista aki? 


Den campaña partido MEP a haci hopi promesa falso, pero 
ora partido MEP a drenta gobierno a cuminsa maltrata nos 
pueblo. Nos por papia di bienestar? Nos por a scucha cu 
minister di economia ta papia cu e enseñansa di genero 
mester bay na nos scolnan tambe. Si papia di educacion di 
calidad anto gobierno ta corta den nos enseñansa y no ta 
renoba nos scolnan. 


Scolnan ta cay den otro. Kico pueblo por spera di gobi- 
erno? Pueblo no tin confiansa mas den gobierno paso ta 
puro gañamento, manera e promesa prome cu eleccion di 
Minister-president na e werksternan di SKOA. Un promesa 
falso. Gobierno a hinca SKOA den un problema financiero. 


Gobierno ta sigui cu e plan di SDG pa caba cu nos ense- 
ñansa y tuma over? 


E agenda 2030 ta pa dividi pueblo y asina e gobierno comu- 
nista aki keda na poder. E contract di Eagle LNG te dia di 
awe ta desconoci. A keda sin hedge, a core cu 3 director y 
mester a paganan pa nan bay y a suta pueblo cu aumento 
di prijs di awa y electricidad. Segun informacion gobierno a 
pusha mas di 200 di simpatisantenan di e minister den WEB 
y Elmar. Ta bon pa recorda e conseho di supervision di e 
compania di utilidad cu nan ta personalmente responsabel 
pa e mal maneho y e minister lo laba man. 


Na Hulanda e agricultornan ta den protesta contra di kita- 
mento di tereno y e stikstofbelasting cu lo culmina dia 11 
di maart 2023 caminda lo tin un welga general. E pueblo 
Hulandes no kier tende di e agenda 2030. Segun e plan e 
meta di desaroyo sostenibel nos lo mester come insecto of 
carni sintetico. Desde ki dia stikstof (N2) ta malo pa e clima? 


E metanan desaroyo sostenibel ta pa caba cu e famia. Lo no 
tin homber ni muhe mas y lo no tin libertad ni privacidad. 
Den e paspoort digital tin tur bo informacion. Nos minister- 
president a firma cu Common Trust Network y Aruba a pasa 
bao di maneho di World Economic Forum. 


Pueblo esaki ta e lema: lo bo no tin nada y lo bo ta feliz. E 
gobierno comunista kier laga pueblo di Aruba sin nada. Dios 
ta pone gobierno y ta kita gobierno. E dianan di gobierno ta 
conta. Dios lo kita e gobierno mas malo historia di Aruba. 


Eric Ras (Lider Curpa): 


E agenda 2030 di World 
Economic forum ta un menasa 
pa bienestar di nos pueblo 

P 
artido PPA ta aplaudi e decision di Gobi- 
erno di Aruba pa bay Corte di Casacion 
prome cu e deadline di e fecha 6 di maart 
2023. Aruba nunca a ratifica matrimonio di 
mesun sexo manera Hulanda a haci y Aruba 
su posicion tocante esaki tabata cla riba esaki 
desde 1999. 
Matrimonio den Codigo Civil di Aruba ta 
conforme cu e Convenio Europeo di Derecho 
Humano articulo 12 (EVRM-Europees Verdrag 
voor de Rechten van de Mens). Matrimonio 
ta entre un homber y un muhe. E convenio 
(EVRM) ta definie diferencia explicitamente 
entre union di parehanan di mesun sexo, cu 
un diferencia den e derechonan di matrimonio 
entre homber y hende muhe. 


Matrimonio di mesun sexo no ta un derecho 
humano den e definicion di e convenio (EVRM). 
Banda di esey e convenio no ta obliga ningun 
Estado, den e caso aki Reino Hulandes, pues 
tampoco Aruba como parti di Reino den imple- 
menta/adopta matrimonio di mesun sexo. 
Den esaki Aruba no ta discrimina den no 
implementa matrimonio di mesun sexo! 
Si por bin provisionnan p’e parehanan di mesun 
sexo, manera cu e convenio ta menciona. 
Considerando e intencion di e sentencia, PPA 
ta contento cu Gobierno di Aruba a bay Corte 
di Casacion y cu Gobierno a haci su posicion 
conoci na Pueblo di Aruba. 
  
Statuut di 1954 ta establece cu e 4 paisnan lo 
salvaguardia nan mesun interesnan y e rela- 
cion dentro di Reino. E topiconan cu ta aparece 
den articulo 39 inciso 1, manera e derecho 
civil ta asunto interno di cada Pais, pues 
tambe codigo civil cu ta estableci na Aruba. 
Parlamento di Hulanda no ta bay over di esey 
y lo no por interveni tampoco den esaki. 
PPA ta para pa democracia cu poder legitimo 
di Parlamento y di e Gobierno di Aruba, cu ta 
responsabel pa establece leynan democratico 
di e Pais. 


Democracia ta cu e Pueblo ta eligi! 
Den esaki ta keda cu solamente Parlamento 
y Gobierno tin e derecho conforme ley cu ta 
duna nan e autoridad y poder legal pa duna 
cuenta tocante kico ta matrimonio, y kico no  
y kico matrimonio ta keda nifica pa Aruba. E 
claridad y autonomia dentro di Reino mester 
keda salvaguardia. 
  
Tambe PPA ta reconoce e falta di huristanan 
specialisa den trahamento di leynan, cualnan 
ta crea buraconan den e sistema legal cu 


no ta completamente na ordo. Unda tin ley 
faltante, lo por wak n’e splicacion/interpreta- 
cion dentro di e sistema legal Hulandes, pero 
Constitucion tambe ta laga espacio pa inter- 
pretacion den e contexto di textonan di ley riba 
base di autonomia y igualdad dentro di Reino. 
Akinan Aruba no ta actua contra Statuto. 
  
Aruba ta parti di e 145 paisnan dentro di pais 
reconoci pa Nacionnan Uni (VN) mundialmente 
cu no kier matrimonio di mesun sexo. Aruba 
ta maneha dentro di margen di e convenio 
(EVRM). Tampoco institucion di matrimonio di 
mesun sexo ta parti di palabracionnan dentro 
di Reino, cual ta haci cu un midi pa tur (one 
size fits all) no ta bay. 


Con ta sigui awo cu Statuto. Pa basta tempo 
tin un expresion di necesidad pa evaluacion 
extenso dentro di Reino di e Statuto. E ta bay 
mas pa tin un solo aplicacion y interpreta- 
cion di e textonan di ley y e consecuencia pa 
e paisnan, por ehemplo articulo 39 y articulo 
40. 
E interaccion dentro e paisnan di Reino ta hopi 
importante, pa e interpretacion di textonan di 
ley explicitamente den topiconan trata den 
articulo 39 inciso 1, pa keda wak e ley civil 
den e relacion conhunto cu e otro articulonan 
stipula den Statuut. 
Den Reino ta puntra pa e diferente leynan 
dentro di e paisnan ta mas tanto posibel 
alinea y explicabel (articulo 39 inciso 1)mien- 
tras tene cuenta cu un punto mes importante 
di e participacion di e paisnan den Reino, dus 
tambe Aruba) den e proceso legal (inciso 2 di 
articulo 39). Paisnan mester ta obliga y como 
rekisito firme den Statuto pa consulta cu otro 
prome cu un ley cu por tin impacto riba e otro 
partidonan den Reino wordo implementa, 
manera ta e caso di matrimonio di mesun 
sexo. Matrimonio di mesun sexo ta conta pa 
Hulanda y pa BES so.. PPA ta puntra su mes: 
con envolvi Aruba tabata y kico tabata Aruba 
su manera di wak e introduccion di matri- 
monio di mesun sexo na Hulanda y si en caso 
Hulanda a cumpli cu e stipulacion di consulta 
manera stipula den Statuto. 


Tabatin consulta cu otro basa riba e principio 
di igualdad entre paisnan? 
Otro manera di wak esaki ta permiti y e intro- 
duccion di matrimonio di mesun sexo por ta 
rechasa. Tur ley nobo cu inicia pa un pais den 
Reino ta pidi e opinion di e otro 3 paisnan, 
solamente cu experiencia ta dicta cu Hulanda 
ta tuma e posicion di liderazgo den introduc- 


cion di ley nobo. 
  
E decision di corte pa PPA ta hopi cla. E 
huesnan por evalua basa riba tratadonan 
internacional. Aruba a ratifica den Reino e 
Convenio Europeo pa derecho humano di y tin 
di tene su mes n’e tratado internacional aki. 
Den e caso aki Hues a sinta riba stoel di parla- 
mento y di Gobierno. E sentencia ta un respu- 
esta cu ta sigui e 29 paisnan cu un filosofia 
LBGHTI y ta uza ehempel di paisnan, mescos 
cu e islanan BES cu no tabatin nada di bisa 
den e introduccion di matrimonio di mesun 
sexo. 


E ta bay tambe hopi mas leu cu palabracion di 
e Convenio Europeo pa derecho humano. PPA 
ta haci un yamada riba e Gobierno pa dentro 
di e definicion di Statuto pa duna di conoce 
dicon Aruba ta diferencia di Hulanda den e 
principio matrimonio y di regla matrimonio di 
mesun sexo “den manera di acuerdo” 
Aruba por y tin e opcion dentro di e reglanan 
di Statuto pa tin argumento fundamental basa 
riba e desaroyonan den pais cu ta un resisti 
contra e mesun ley cu su clarificacion (uitleg), 
cu aclaracion di cos cu no ta cla y cu prueba 
di argumentonan di diferencianan di mesun 
regla di ley cu por splica. 
Tambe basa riba su Bukinan di Ley Civil, Aruba 
por yega na otro conclusion y necesidad pa 
matrimonio y no amplia e matrimonio pa e 
mesun sexo. 
Matrimonio di mesun sexo na Hulanda no ta 
bay igual na Aruba y no ta cay bou di e norma 
(articulo 40 di Statuto) cu por wordo impone 
of obliga pa ehecuta, tambe considerando e 
consideracionnan legal di e Pais. 


Gobierno di Aruba lo mester duna cuenta na e 
Pueblo pakico tin deficiencia den ley na Aruba 
cu ta cuestiona y con a base democratico lo 
bay resolve esakinan den un tempo corto, 
p’asina por regla pa pareha di mesun sexo nan 
derechonan di registracion. 


Aruba ta mantene su derecho basa riba deci- 
sionnan democratico di e Pueblo pa nan 
mesun codigo civil cu ta acepta dentro di e 
margennan di Statuto. 
Aruba ta alinea riba e definicion di e Convenio 
(EVRM articulo 12), manera cu PPA ta para pe, 
matrimonio ta entre homber y hende muhe. 
Un diferencia tin si: actanan autentico di 
matrimonio (homber-muhe) of e matrimonio 
di parehanan di mesun sexo dentro di Reino ta 
reconoci pa henter Reino. 
  
Den corto: PPA ta apoya e decision di bay 
Corte di Casacion basa riba e principionan 
menciona anteriormente y ta pidi Gobierno pa 
duna splicacion n’e Pueblo di Aruba. 


Partido PPA ta contento cu Gobierno 
a dicidi pa bay Corte di Casacion 

N 
a 2021 Departamento di Asuntonan Economico, Com- 
ercio y Industria hunto cu Prof. Schneider, un experto 
renombra riba e tema di economia informal, a conduci un in- 
vestigacion pa determina e grandura di e actividadnan eco- 
nomico den e sector informal. E investigacion a conclui cu 
e balor di actividadnan economico den e sector informal ta 
20% di e producto interno bruto. 


Basa riba e resultado aki, minister Geoffrey Wever a pidi 
Departamento di Asuntonan Economico, Comercio y 
Industria traha un plan di accion pa combati e economia 
informal na Aruba. 


Ora ta papia di e sector informal of economia informal ta 
papia di actividadnan economico cu simplemente bisa no ta 
cumpli cu leynan existente. Esaki ta encera entre otro no 
ta inscribi na Camara di Comercio, no tin permiso pa haci 
negoshi y no ta registra na Departamento di Impuesto. 
Esaki ta nifica cu esnan activo den e sector informal no tin 
e gastonan cu esnan cu si ta cumpli cu leynan. Esaki ta crea 
un situacion di competencia inhusto pa companianan cu si, 
na e manera corecto ta cumpli cu nos leynan. 
Pa combati e desaroyo aki, minister Geoffrey Wever a ricibi 
bishita di Departamento di Asuntonan Economico, Comercio 
y Industria. Durante e bishita aki directora Maria Dijkhoff- 


Pita, Judesca Briceño y Jason Lejuez a elabora riba e plan di 
accion “Reducing the Aruban Shadow Economy.” 


Nos desaroyo economico ta depende grandemente di nos 
comerciantenan cu ta inverti y crea e cuponan di trabao y ta 
cumpli cu nos leynan. Ta importante pa garantisa cu e punto 
di salida ta igual pa tur comerciante segun minister Geoffrey 
Wever. E plan di accion aki ta e prome stap pa combati e 
economia informal. 


Minister Geoffrey Wever kier a gradici Maria Dijkhoff-Pita, 
Judesca Briceño y Jason Lejuez pa e plan di accion ricibi, 
uno cu lo contribui na un desaroyo positivo di nos economia. 


S 
iman pasa Minister Maduro di Finansa a reuni cu e com- 
pania di rating Fitch cu den e dianan aki ta haci un eval- 
uacion financiero y economico di Aruba pa por duna un bi- 
sta na inversionista di e credibilidad financiero di nos Pais, 


expresa den un rating. Durante e reunion Minister Maduro 
hunto cu e profesionalnan di Departamento di Finansa, a 
duna un presentacion cu ta brinda un bista di e situacion fi- 
nanciero y economico di Aruba. A splica di e recuperacion di 
e economia di nos Pais, e Plan di Impuesto 2023 cu a dren- 
ta na vigor, a duna un bista di e trabounan den cuadro di e 
Landspakket, e supervision financiero door di CAFT y e ne- 
gociacion pa refinancia e debe traha cu Hulanda pa por a 
surpasa e pandemia. 
Fitch a reuni tambe cu diferente persona y instancia na Aruba 
pa asina por scucha di nan banda tambe con nan ta mira e 
desaroyo y recuperacion di Aruba. Na final, Fitch a reuni cu 
Minister President Wever-Croes y Minister Maduro pa asina 
por haya sa mas di e maneho politico cu tambe ta di sumo 
importancia pa e stabilidad di e rating di Aruba. 


E rapport di e evaluacion di Fitch por wordo spera fin di 
maart. Minister Maduro ta spera cu e recuperacion di Aruba 
su economia y e seriedad politico demostra pa atende cu e 
retonan financiero di nos Pais, lo por traduci su mes den un 
recuperacion di Aruba su ‘investment’ rating cerca Fitch. 


Minister Geoffrey Wever: 


Esfuerso pa combati economia informal 


Minister Maduro di finansa a 
reuni cu Fitch p’e evaluacion 
financiero y economico di Aruba 


Fin di maart por spera e resultado di e evaluacion 

R 
iba dialuna 27 di februari 2023 e respectivo Parlamen- 
tonan di Sint Maarten, Corsou y Aruba a tene nan prome 
reunion di Tripartiet. Den e mesun siman aki di 28 di februari 
pa 3 di maart 2023 a tene e reunionnan di IPKO (Interpar- 
lementair Koninkrijksoverleg) na isla di Corsou. 


Tripartiet 
Den e reunion di Tripartiet a discuti e temanan cu a wordo 
treci dilanti door di e islanan, cu ta entre otro e fluho migra- 
torio den reino y e concepto di un geschillenregeling. E 
topico di e fluho migratorio ta relaciona na e habrimento di 
frontera cu Venezuela proximamente. Tambe con lo atende 
cu e aspectonan cu ta relata na e tema aki na un manera mas 
efectivo y beneficioso pa e paisnan Hulandes den Caribe. Pa 
loke ta e topico di e geschillenregeling, e concepto final a 
keda presenta y aproba den e Tripartiet. E dicho concepto 
aki a keda presenta y discuti tambe den e reunionnan di 
IPKO. Un punto importante cu a resalta den e Tripartiet ta, 
cu e paisnan den reino di e parti Caribense lo desea di inten- 
siva nan contactonan anual cu otro. 


IPKO 
Durante di IPKO tambe a bin diferente puntonan importante 
dilanti. Di cual mi persona a discuti y elabora principal- 
mente riba e topiconan di educacion y e pasado di sclavitud 
y colonialismo. Pa loke ta concerni e topico di educacion, mi 
persona a señala riba dos punto importante pa Aruba. Punto 
1 ta e rapport di e Ombudsman di Hulanda caminda ta splica 
di e situacion di e studiantenan Arubiano compara cu esnan 
di e islanan BES na Hulanda. Den cual studiantenan Arubiano 
tin un problema cu ricibi un BSN-nummer mas pronto cu 
ta posibel pa asina nan por registra na e gemeentenan na 
Hulanda. Sin e BSN-nummer studiantenan no por haya cas, 
habri cuenta di banco, etc. Tambe mi a trece dilanti e punto 
di LVB (Lichtverstandelijke beperking) cu ta hopi importante 
si Hulanda lo por brinda sosten di experticio riba e punto 
aki. Esaki lo por yuda nos hobennan na Aruba y tambe otro 
islanan tanto den e area di educacion y mantene nan for di 
cay den man di husticia. 
Tambe mi persona elabora riba e tema di e pasado di 
sclavitud y colonialismo. Pa Aruba (y tambe e otro paisnan 
den reino), ta importante cu Aruba por haya acceso na e 
documentonan historico cu ta den archivonan na Hulanda, 
London, Sevilla y Coro. Cu acceso na e documentonan aki, 
Aruba por sigui cu su proyecto di digitalisacion di su historia 
y tambe aporta na e historia y formacion di curiculo di ense- 


ñansa mas amplio y concreto den Reino Hulandes. 


E reunionnan di Tripartiet y IPKO ta y lo keda importante pa 
fortifica a relacionnan den reino y tambe pa e paisnan por 
sostene otro y hunto traha na e desaroyo di e ciudadanonan 
di Reino Hulandes. 


Parlamentario Ricky Hoek (MEP): 


Frontera cu Venezuela, BSN pa studiantenan y 
colonialismo ta topiconan cu a bin dilanti durante IPKO 

D 
iadomingo cu a pasa a inicia 
e Torneo Himno y Bandera 
2023 organisa pa Sportvereniging 
Aruba Juniors. E torneo ta clausu- 
ra e weekend di 18 y 19 di maart 
2023 cu participacion di Los Ami- 
gos di Corsou y Stars di Bonaire. 
Aruba lo ta representa pa 4 eki- 
po cu ta hungando pa clasifica pa 
e gran weekend final. E prome si- 
man tabatin 4 wega bon bataya 
unda cu den e prome wega Glov- 
ers ta gana Surprise 7-0. E di dos 
wega tabata entre Bambino y As- 
tros. Astros a bin gana e wega cu 
score di 9 pa 2. Aruba Juniors ta 
gana Jani’s 8 pa 3 den e di tres 
wega y clausurando e atardi Boo- 
merang ta sorprende Tigers cu 
score di 7 pa 3.  
Diadomingo awo 5 di maart tin 4 
wega programa cuminsando 9:30 
mainta. E prome wega lo bay entre 
Bambino y Boomerang sigui pa 
Glovers contra Jani’s pa 11:15. 
E rivalnan Astros y Tigers lo topa 
otro pa 1or. E wega aki lo ta un 
interesante pa clasificacion. Den e 
ultimo wega Surprise lo enfrenta 
e team di cas Aruba Juniors. Tur 
amante di softball 60 plus ta 
cordialmente invita pa bin apoya e 
streanan di antes. Bar y cushina lo 
ta bon surti. Nos ta warda bo. 


Ambiente di softball na Aruba Juniors 
Ambiente di softball na Aruba Juniors 
cu Torneo di Himno y Bandera 2023 
cu Torneo di Himno y Bandera 2023 

A 
rchivo Nacional Aruba conhuntamente cu Fundacion 
Amigonan di Archivo tin e placer di invita e comunidad 
di Aruba pa un bes mas bin celebra e dia di Himno y Bandera 
dia 18 di maart na Archivo Nacional Aruba. E Festividad Na- 
cional Himno y Bandera ta cuminsa 10or di mainta te cu 6or 
di atardi. 
Manera ta un tradicion e aña aki Archivo Nacional Aruba, ta 
organisa atrobe un exposicion titula e biaha aki “Diaspora 
Arubano: un pasado y un futuro comparti” na ocasion di 
celebracion di Himno y Bandera. E exposicion aki lo ta den 
cuadro di e “Aña di Conmemoracion di 160 aña di aboli- 
cion di Sclavitud” cu henter Reino Hulandes lo organisa 
entrante 1 di juli 2023 proximo. E intencion ta pa na juli 
proximo amplia e exposicion “Diaspora Arubano” cu e parti 
di “Sclavitud na Aruba” den un forma mas explicito, pa asina 
tene esaki durante e aña conmemorativo. E exposicion aki lo 
mester wordo amplia den 2024 enfocando riba e lasonan cu 
historia a laga den e relacion cu Reino y determina kico ta 
bin despues di e “komma”. 


E exposicion “Diaspora Arubano” lo wordo hinca den un 
contexto Caribense y di migracion regional y mundial pa 
Aruba, den transcurso di tempo, y cu a logra conforma e 
Aruba di awe. Lo purba na resalta parti historico mas tanto 
cu ta posibel, di momentonan importante den e desaroyo di 
nos pais. 


Banda di e exposicion den e sala di Archivo Nacional Aruba 
tin riba e parkeo e Festividad Cultural Nacional na unda cu 
lo tin musica di Robert Maduro y Azucar y lo tin un presen- 
tacion special di baile di sinta di Grupo di baile Santa Cruz. 


Specialmente pa tur esnan cu ta busca cosnan tipico y 
crioyo pa come durante e dia aki, nos lo tin diferente tent cu 
cuminda pa tur gusto. Tin bolo, cuki, cocada, awa di coco y 
mucho mas. Pa e muchanan por entretene nan mes lo tin un 
kids-corner, cu dino-jump & popcorn. E dia lo ta hopi ameno 
pa grandi y chikito. Un actividad pa famia! 


Fundacion ADA kier gradici Archivo Nacional Aruba pa e 
bon cooperacion pa organisa e exposicion y evento, y un 
danki special ta bay pa CEDE Aruba, UNOCA, Setar y Banco 
di Caribe pa e sosten cu a ricibi pa por realisa e festividad 
cultural pa nos comunidad. 


A 
bo ta entre 18 y 30 aña di edad y bo tin un paspoort 
Hulandes valido? 
Bo no ta sigur kico pa haci despues cu bo gradua? 
Bo kier siña conoce bo mes mas miho? 
Bo kier siña habilidadnan nobo? 
Si tur bo contesta ta un SI! CEDE Aruba por ofrece bo e 
oportunidad unico aki! 
EU Projects di CEDE Aruba tin diferente proyectonan bolun- 
tario na Europa pa hobennan entre 18 y 30 cu ta ser financia 
door di EU. Diaranson 8 di maart pa 6or di atardi na Biblioteca 
Nacional lo tin un sesion informativo tocante e proyectonan 
aki. Nos kier invita tur hoben cu ta interesa pa sa mas di e 


oportunidadnan unico aki pa nos presentacion diaranson! 
CEDE Aruba ta financia via European Solidarity Corps (ESC) 
pa cubri e gastonan di mas grandi pa tur hoben cu ta inte- 
resa pa bira boluntario. Esaki ta inclui gastonan di biahe, 
acomodacion y cuminda durante ful e proyecto. Perfecto pa 
hobennan cu kier tuma un ‘gap year’ den nan estudio, of 
prome cu sigui studia of busca trabao. 
Abo of un hoben cu bo conoce ta interesa? Spera di wak bo 
na nos session informativo! Pa mas informacion of pregunta 
tocante CEDE Aruba y proyectonan boluntario na Europa, 
manda un e-mail pa euyouth@cedearuba.org, manda nos 
un WhatsApp na 561-9666 of sigui nos riba IG: @euproject- 
saruba.  


Festividad Himno y Bandera 18 maart na Archivo Nacional Aruba 


Sesion Informativo Trabao Boluntario na Europa 

A 
we, 4 di Maart ta dia mundial di Obesidad. Na Aruba 
mas di 75 % di e población di 20 aña of mas tin so- 
brepeso of obesidad, cu’n 43% di sobrepeso y un 36% di 
obesidad ( Investigacion di Salud, GOA, 2017, DVG). Esey 
kiermen cu mas of menos 1 den cada 3 di nos poblacion 
adulto di 20 aña of mas, ta sufri di obesidad. Di esnan cu ta 
obeso, un den cada 3 ta pensa cu nan tin sobrepeso y no ta 
realisa cu en berdad nan ta obeso. E percepcion robes aki 
por ta hopi negativo pa e salud. 


E Organisacion Mundial di Salud ta defini obesidad como un 
cantidad abnormal of excesivo di vet acumula cu ta forma 
un riesgo pa e salud di e persona. Usualmente ta midi e 
indice di masa corporal (BMI), y tambe e cintura. Un BMI 
30 kg/m2 of mas ta indica obesidad. Tambe tin obesidad 
si e hende homber su cintura ta 102cm (40 inch) of mas y 
si e hende muher su cintura ta midi 88cm (35 inch) of mas. 
Por fabor acudi na DVG Aruba su plataforma di media social 
Facebook of Instagram pa nos video cu ta demostra con pa 
midi e cintura. 


E 
causanan 
pa 
desaroyo di e enfer- 
medad di obesidad 
ta basta compleho 
y 
ta 
encera 
dife- 
rente factor. E ta causa 
pa un variedad di factor, 
incluyendo biologia, e salud 
mental, riesgo genetico, medio 
ambiente, cuido medico y acceso 
na cuminda hopi procesa. En fin, 
obesidad no ta desaroya pa falta di 
esfuerso so. Ta bon pa obtene mas infor- 
macion tocante e rans di obesidad. 


Algun factor cu ta 
conduci na obesidad ta: 
• 
Cuminda: 
cumindanan 
ultra- 
procesa, ta contribui na aumento 
acelera di obesidad. 
• Bida sedentario: no haci 
movecion y sinta hopi 
• Drumimento: Falta di 
soño por stroba e trabou 
di cierto hormona cu 
por afecta bo peso, 
mescos cu un nivel 


halto di stress. 
• Riesgo genetico: ta contribui cu 40 pa 70% di nos chens 
pa haya obesidad. 
• Biologia: E curpa humano tin un mecanismo interno cu ta 
proteha su mes contra hamber. 
• Acceso na cuido/tratamento: Sin acceso na profesional 
y cuido adecua, mayoria di persona cu ta sufri di obesidad 
no lo yega na un peso saludabel y su mantencion na largo 
plazo. 
• Fasenan di bida: Bida prenatal, adolescencia y adulto jong, 
embaraso, malesa y medicamento por tin influencia riba bo 
peso. 
• Marketing: Ta comproba cu propaganda/marketing pa 
cuminda tin un link cu obesidad. 
• Salud mental: Simptomanan di algun malesa mental y nan 
remedi/medicina por causa aumento di peso. 
• Stigma: Descriminacion di peso y stigma por tin conse- 
cuencia significativo pa un persona cu obesidad.Ta tempo 
pa papia tocante di e diferente factornan y cuminsa busca 
un solucion riba termino corto y largo. 


E n f i n , 
diferente 


factornan 
cu 
por 
ta 
den y fuera di 
nos control por 
conduci na desa- 
royo di obesidad. 
Pa logra un impacto 
real pa cu obesidad, 
nos mester traha hunto pa 
maneha e diferente causanan 
den nos sociedad y no simplifica e 
enfermedad ya cu esaki ta haci e trata- 
mento hopi mas dificil. Pa mas 
informacion acudi na bo 
dokter di cas, POHers, 
DVG, of IBiSA of 
bishita 
Healthy 
Lifestyle Center 
Aruba situa na 
IBISA. 


Dia Mundial di Obesidad 


Cambia perspectiva tocante obesidad 

D 
urante e di 68 sesion di e Asamblea 
General di Nacionnan Uni (UNGA) na 
december 2013, Nacionnan Uni a proc- 
lama 3 maart como Dia mundial di Bes- 
tianan y Matanan Salvahe. Na Ingles ta 
yam’e World Wildlife Day. E fecha aki ta 
recorda cu na 1973 a firma e convenio 
“Convention on International Trade in 
Endangered Species of Wild Flora and 
Fauna”, e asina yama CITES. Na Aruba 
nos tin tambe departamentonan cu ta 
asigna como e autoridad pa CITES na 
Aruba. Directie Natuur en Milieu (DNM) 
tin alianzanan estrecho cu dicho depar- 
tamentonan den cual ta colabora den 
duna conseho pa maneho cu ta encar- 
ga cu ehecucion di leynan manera e Nat- 
uurbeschermingsverordening. E tema 
proponi pa cu e observacion di e aña aki 
ta “Alianza pa e conservacion di e bida 
Salvahe”. Asina por wak cu fortificacion 
di e alianzanan ta beneficia e esfuerso- 
nan pa conservacion di sortonan y nan 
habitat. 


Dicon ta celebra y observa e dia aki? E 
dia aki ta pa celebra e bunitesa, rikesa, 
diversidad y contribucion cu e animalnan 
y matanan salvahe ta aporta cune na 
mundo y nos bida asina ta trece ainda 
mas conscientisacion di hende. E palabra 
salvahe ta significa cu e sortonan ta 
crece den nan habitat di origen. Locual 
no por falta ora di celebra ta pa inclui 
e contribucion di e balor intrinsico di e 
bida salvahe, manera su balor ecologico, 
genetico, social, economico, cientifico, 
educacional , cultural, recreacional y 
estetica cu esakinan ta brinda na desa- 
royo sostenibel y e bienestar humano. 


E asamblea (UNGA) tambe ta dicta y 
ta asigna tanto e secretariado CITES, 
como e facilitado di e dia observa aki. 
E dia dedica aki a para bira un di e 
dianan anual mas importante pa e bida 
salvahe. E asamblea a expresa preocu- 
pacion di e situacion di actonan criminal 
manera: traficacion di especienan cu ta 


den peliger di extincion, e necesidad pa 
combati crimennan asina door di fortifica 
e cooperacionnan internacional, acelera 
esfuersonan, reaccion di husticia penal 
y haci esfuerso pa aplica leynan vigente. 


Esaki ta e di 50 aña di CITES, ta p’esey 
e tema tambe ta enfoca riba alianza. 
E tema di alianza di organisacionnan 
pa cu conservacion di bida salvahe ta 
reconoce e logronan di CITES, cu a 
logra tuma accion pa conservacion den 
transcurso di e añanan. E topiconan ta 
asina compleho cu ningun organisacion 
of departamento di gobierno indepen- 
dientemente lo por logra haci mucho 
si no tin colaboracion y intercambio di 
e experticio y experiencia. Alianza ta 
inevitabel. Algun ta wak e na nivel inter- 
nacional entre organisacionnan y otro 
gruponan mas chikito ta wak e na e 
manera di coexisti cu naturalesa, y cu 
esaki lo tin e maximo beneficio. 
Storianan di alianza lo ta e focus pa 
asina ilustra e trabounan cu mester haci 
pa salvaguardia e futuro di e sortonan cu 
ta bou menasa di extincion, asina sigura 
un planeta saludabel pa tur y e genera- 
cionnan siguiente. 


CITES su rol na Aruba 
Na 1995 a establece e ley Natuurbe- 
schermingsverordening. CITES tawata 
e base pa establece e ley local aki cu 
ta proteha sortonan cu ta importante 
pa conserva. Den e temporada ey, e 
departamento VROM (Volkshuisvesting, 
Ruimtelijke 
Ontwikkeling 
en 
Milieu) 
conhuntamente cu Veterinaire Dienst 
a traha riba e Landsbesluit aanstelling 
Wetenschappelijke autoriteit 1995 no.3 
y Landsbesluit CITES-registers AB 1995 
no.69, cu a asigna Veterinaire Dienst 
como e CITES authoriteit pa maneho di 
bestianan (fauna) y Departamento DLVV 
(Santarosa) lo ta e autoridad pa flora 
na Aruba. Mayoria biaha e departamen- 
tonan no ta resorta bou mesun minis- 
terio cual ta trece su retonan cune pa 


haci cambionan of pa ehecuta e ley. 


E meta di CITES ta pa regula e trafica- 
cion di sortonan pero mas importante 
cu esey ta e conservacion di naturalesa. 
Asina e especienan ta keda na nan lugar 
di origen. Por ehempel: si e mata ta uno 
protegi, no ta permiti pa trafica esaki pa 
otro pais. Of si e mata protegi ta crece 
faborabel den un area, ta busca posib- 
ilidad pa conserva e habitat pasobra e 
mata ta crece net eynan. Den cuadro 
regional, e alianza cu Kustwacht y/of 
Douane ta crucial na momento cu inter- 
cepta traficacion ilegal. Kustwacht/ 
Douane ta tuma contacto cu e autoridad 
di CITES concerni pa asina nan confirma 
cu e ta un sorto cu no tin permiso pa 
trafic’e a asina confiscamento ta tuma 
lugar. E procedura oficial pa busca 
permisonan ta via Douane y Veterinaire 
Dienst of Santarosa. Si ta trata di trafi- 
cacion ilegal, Officier van Justitie tambe 
ta bira parti di e proceso huridico di 
grensoverschrijding. Den pasado nos 
por corda e turistanan cu kier a sali 
for di Aruba cu cocolishi, aki DNM a 
traha conhuntamente cu ATA, Douane, 
Veterinaire Dienst y AAA pa yega na un 
solucion. 


Similarmente antes e Bushinan a conoce 
un historia di traficacion pa exterior. 
Pero ken no por lubida e problematica 
di e boanan cu ta importa y awor ta un 
menasa pa nos mesun sortonan protegi? 
Of hende cu ta purba importa macaco, 
kangaroo, phyton, cayman y parhanan 
exotico? Hopi di e sortonan aki pa e 
motibo di traficacion, ta bay den peliger 
di extincion. 
Directie Natuur en Milieu ta keda informa 
y conscientisa riba e temanan mundial 
asina ta duna un aporte tambe na e 
alianzanan forma anteriormente y duna 
espacio pa alianzanan nobo na unda 
mester di esaki pa conservacion por 
tuma lugar. Aki nos ta inclui un pagina pa 
e muchanan por pinta y tambe e diseño 
oficial pa e dia observa aki. Feliz Dia 
mundial di Bestianan y Matanan Salvahe 
2023. 


Dia mundial di Bestia y Matanan Salvahe 2023 
ta celebra e 50 aña di e organisacion CITES 

D 
iahuebs mainta, Prome Minister 
a wordo invita pa ta orador na un 
evento organisa pa Universidad di Aruba 
(UA), en conexion cu Dia Internacional 
di Hende Muhe. Mirando cu e tema e aña 
aki ta “con pa empodera hende muhe 
mas mihor posibel a traves di innova- 
cion” a organisa un dialogo cu diferente 
studiantenan di comunidad y di univers- 
idad riba e tema di e “posicion di hende 
muhe y digitalisacion” 


Prome Minister a expresa cu e mainta aki 
tabata uno ameno na unda a logra inter- 
cambia hopi informacion, acerca di e 
topico importante aki. Manera ta conoci, 
Universidad di Aruba ya caba tin e 
facultad di SISSTEM, caminda ta prepa- 
rando e hobennan riba e trabounan di 
futuro, den cual digitalisacion tin un rol 
hopi importante. Asina mes ainda ta keda 
e pregunta, di kico mas por wordo haci 
riba e topico aki y riba esaki a dialoga e 
mainta ki. 


Prome Minister a indica cu durante 
e seccion di dialogo a hiba comber- 
sacionnan riba aspecto di ley, legisla- 
cion, y di maneho, pero tambe di e rol cu 
mayornan tin ora nan yiunan di chikito 
caba ta atende cu medionan social. Di e 
combersacionnan aki a sali varios reco- 
mendacionnan na unda gobierno lo 
mester bay pone atencion den e maneho 
di innovacion pa futuro. 


“Mi ta gradici sra Viola Heutger, rector di 
UA, Deborah Alexander y Charisse Hoen 
cu a encarga di coordina e mainta aki, 
y e team completo di UA cu a organisa 
un bunita y exitoso evento, na unda 
mi persona cu ta carga innovacion por 
tabata tin e oportunidad di comparti 
mi ideanan y scucha e opinion di studi- 
antenan y docentenan di tur e areanan 
cu nan ta representa na UA.” Prome 
Minister a expresa. 


Den cuadro di Dia Internacional di Hende Muhe 


UA den colaboracion cu gobierno di Aruba a organisa un dialogo 
riba e tema di “Con pa empodera muhe a traves di innovacion” 


Diasabra, 4 Maart 2023 
COMUNIDAD 
16 
AWEMainta 


DEN HAAG – Minister Plenipotenciario mr. Ady 
Thijsen riba invitacion di secretario general di 
Ministerio di Defensa Gea van Craaikamp tabata 
presente na un recepcion special na Sociëteit de Witte 
pa tuma despedida di Commandante di Koninklijke 
Marechaussee luitenant-generaal Hans Leijtens. Den 
su discurso sra. Van Craaikamp a gradici luitenant- 
generaal Leijtens pa su bon trabao cu el a bin ta haci 
pa Koninklijke Marechaussee. Tambe pa e hecho 
cu despues di a bandona servicio di Koninklijke 
Marechaussee a regresa bek na momento cu a haci 
un apelacion riba su personan. Esaki segun sra. van 
Craaikamp ta demostra e loyalidad di luitenant- 
generaal Leijtens pa Defensa y particularmente e 
division di Koninklijke Marechaussee. 


Despues di e parti formal, Minister Thijsen a haci 
uso di e oportunidad pa desea luitenant-generaal 
Hans Leijtens tur clase di exito den su funcion nobo 
como director ehecutivo di Frontex. Esaki ta un 
agencia special di Union Europeo pa brinda coop- 
eracion entre e paisnan miembro di Union Europeo 
pa loke ta trata e frontera entre Europa y e paisnan 
no Europeo. 


E mandatario a saluda y gradici sra. Van Craaikamp 
pa e invitacion. Van Craaikamp a yega di ocupa e 
posicion di director Koninkrijksrelaties na e minis- 
terio di BZK. 


Potret cortesia di Arubahuis 


D 
ialuna awo, 6 di maart, lo tin otro Rosario Bibo na Kapel 
di Alto Vista cuminsando pa 7or y mey di anochi. Cada 
persona por presente cu intencionnan personal manera pidi y 
gradici pa salud, pa paz y amor den cas di famia, pa exito na 
scol y trabou, pa tur enfermo na cas y na hospital, pa esnan 
mayor di edad y tur loke tin warda den cada curason. 
Ta temporada di Cuaresma y Iglesia ta invita nos pa yuna, 
abstene, haci bon obra y resa hopi sea na cas cu famia, na 
scol, trabou of den misa. Cada dia di nobo, nos mester ta 
gradicido pa tur bondad ricibi y purba compaña Hesus den su 
caminda di sufrimento. Mescos cu diabel a purba tenta Hesus 
den desierto, asina e mesun diabel ey tambe ta purba desvia 
nos di nos sernan keri. Su maldad nos ta haya den un bida di 
alcohol, droga, cosnan material, ofende otro etc. 
Ta invita hoben y adulto pa asisti na e Rosario Bibo dialuna 
awo, 6 di maart pa 7or y mey di anochi na Kapel di Alto Vista. 


Rosario Bibo dialuna 6 di maart 2023 


Despedida pa Comandante Koninklijke Marechaussee 

E 
siman aki Minister Maduro tabata 
tin e placer di por a mira e pelicu- 
la ‘Missing’ cu a wordo co-produci pa 
e Arubiano Jo Henriquez. Un pelicula 
bon hinca den otro cu ta tene bo aten- 
cion di comienso te final. E ta sigur un 
orguyo pa sa cu e pelicula aki ta conta 
tambe cu e talento cinematografico di 
un yiu di tera. 


Minister Maduro ta felicita Jo Henriquez 
y su famia, specialmente su Mama 
Landa Henriquez, cu semper a brinda 
su yiu e sosten y apoyo necesario pa 
por a studia den e ramo di arte y desa- 
roya su talento creativo. Jo ta yiu di 
e conocedo pareha Landa y defunto 
Raul Henriquez, kendenan semper a 
demostra nan aprecio y sosten na e 


mundo arte y cultura na Aruba. Minister 
Maduro ta gradici Jo Henriquez pa 
representa Aruba dignamente den 
e mundo creativo di produccion di 
pelicula riba e tarima internacional. 


D 
iasabra, dia prome di april, lo bay tuma luga 
e di cinco edicion di Aruba: Bo ta bendicio- 
na, cu un constelacion di artista cu lo treceben- 
dicion riba escenario di Cas di Cultura. 
Lo bay tin entre otro Juano Coco, Angelique 
Klooster, Willy Rodriguez, Eltienne Yarzagaray, 
Luigi Cortes y Jerrino Bass. 


E edicionnan anterior, di loke ta conoci, tabata 
un exito rotundo y esey no lo laga duda cu e 
biaha aki e show, lo bay ta uno “a todo dar”. 
Entrada ta na benta pa solamente 40 florin y ta 
obtenibel na Citgo Boulevard, Citgo Santa Cruz, 
Citgo Essoville y Gallo Rojo na San Nicolas. 
No laga ningun hende conta bo con nan a pasa. 
Bin presencia bo mes un show magno cu un 
constelacion di artista ya caba bon experencia, 
cu lo trece sigur e ‘bendicion’ di ariba cerca bo. 
Cumpra bo carchi tempran pasobra ta garantisa 
cu e lo ta un sold-out. 


Minister Maduro ta felicita Sr. Jo Henriquez 
cu e produccion di e pelicula ‘Missing’ 


Un Arubiano talentoso den e mundo cinemaografico 


Di cinco edicion di Aruba 


Bo ta Bendiciona lo ta dia prome di april 

E 
reboot di Hellboy di Millennium Media, Hellboy: The 
Crooked Man, a haya su actor principal. E relativamente 
desconoci Jack Kesy, cu lo interpreta e biaha aki e demoño 
heroico. 


Nos conoce Kesy como Black Tom den Deadpool 2 y papel 
menor den pelicula manera 12 Strong y Baywatch, fuera 
di e serienan manera Claws y The Strain. Anteriormente a 
anuncia cu Brian Taylor (Crank), lo dirigi e pelicula, filma 
den un script di e creador di Hellboy, Mike Mignola y Chris 
Golden. 


HELLBOY HOBEN 
E filmacion di e pelicula lo tuma luga den e proximo lunanan. 
Den e pelicula, nos por mira con Hellboy ta caba den e 
Seronan Apalachean den e añanan 50 cu un agente berde 
di BPRD. Eynan e ta trompica cu un pueblo plaga di bruha y 
control a p’e malvado The Crooked Man. 


Actualmente ta busca otro miembro p’e reparto. Hellboy: 
The Crooked Man t’e prome pelicula cu Millenium ta realisa 
den asociacion cu e distribuido Aleman di cine y television 
Telepool, curiosamente propiedad di Will y Jada Pinkett- 
Smith. 


Ta spera cu Hellboy: The Crooked Man, yega cine den 2024. 


E 
cantante urbano y strea pop a conoce otro na Super 
Bowl 2023; e encuentro tabata totalmente inespera pa 
Karol G di Colombia. 
P’e half-time show di Super Bowl 2023, Rihanna tabata e 
artista eligi pa anima musicalmente e evento deportivo. Y 
varios tabata e celebridadnan cu a asisti, entre nan Karol G. 
Varios tabata e biahanan cu e cantante urbano a manifesta 
su admiracion p’e strea pop, fo’i Barbados. Por lo tanto, 
ningun hende por a imagina e emocion cu a tuma luga di 
por a conoce su gran idolo den e industria, un encuentro cu, 
aparentemente, a tuma luga di forma hopi inespera. 


“Como fanatico, mi tin di bisa cu esaki tabata e HIGHTLIGHT 
di mi bida hente! Mi ta spera cu ora boso conoce boso 
idolonan, nan ta mesun increibel cu e tabata cu mi. Mi stima 
bo @Badgirlriri,” e reguetonero a skirbi riba su rednan social 
na momento di publica algun potret y video hunto cu e inter- 
prete di “Diamonds in the sky”. Mientras tanto, Karol G no a 
revela hopi mas riba e momento cu nan a conoce, te cu reci- 
entemente a interog’e riba esaki den e programa Spaño “El 
hormiguero.” 


“En realidad, ainda mi no sa con esaki a tuma luga pasobra 
mi no tabatin ningun contacto, nada cu lo a hiba mi p’e, pero 
asina cos sa ta. Mi ta kere cu ora uno ta manifesta, ta pasa 
con cu ta. Conoce tabata increibel, mi tabata tembla… mi a 
drenta y a bisa: “Sorry, mi ta temblando manera un fanatico 
- el a bisa mi algo cu mi a purba di contene mi mes y no yora, 
y a bisa cu e tabata encanta e forma con mi ta expresa riba 
red social.” 


Y awo cu su soño a cumpli pa conoce, awo solamente ta 
resta spera si Karol G tambe concretisa su anhelo di graba 
un cancion cu Rihanna den algun momento di su carera 
artistico. Por lo pronto, ya el a saca riba mercado un cancion 
cu Shakira, otro di su referentenan den musica; su tema en 
conhunto yama ‘TQG’ y ta integra den su album “Mañana 
sera bonito”, cu ta recien sali fo’i forno. 


Actor di “Deadpool2” ta oficialmente e “Hellboy” nobo 


Rihanna a pone Karol G yora pa un comentario inespera 

WILLEMSTAD - E tres ciudadanonan Survany Rock (18 aña di 
edad), Samir Perez Cervera (nace na Colombia y di 26 aña di 
edad y Furgen Servani (di 33 aña di edad) tabata den sala di 
corte. E trio cu excepcion di Furgen Servani a haci nan mes 
culpabel na un cantidad ladronicia comete na entre otro Antraco 
BV riba Schottegatweg-Oost, na Americaweg, na Grenadaweg, na 
van Engelenweg, na Warawara, na Snipweg y na Caya Cocada. 
Tambe Perez Cervera y Rock ta acusa di posesion di arma di 
candela. Hues mr. Snitker y fiscal a para ampliamente keto haci- 
endo tur sorto di pregunta na e trio, tambe a tira un bista riba nan 
situacion personal. Den e caso aki a hunga un rol tambe e hecho 
cu a haya cierto di e cosnan horta den nan poder, pero tambe a 
yuda e hecho cu por a capta señal di nan telefon a traves di e 
mast cu a sirbi pa den cierto sentido identifica nan presencia na 
e sitio caminda e acto castigabel a tuma luga, anto tambe a lesa 
nan telefon cu combersacionnan cu nan a sostene y potretnan cu 
nan mes a saca. 


Demanda pa daño y perhuicio tabatin di parti di Mendez na rason 
di Nafl. 2974,05, pa Statie e suma di Nafl. 5415,15, anto final- 
mente Gabriel cu e suma Nafl. 9405,57. 
Tratamento di e caso tabata plania pa cuminsa 9.30or y pa termina 
alrededor di 12or, pero ta pa 14.15 numa e caso a caba cu hues 
mr.J. Snitker, dictando sentencia di 6 luna castigo di prizon sola- 
mente pa Furgen Servani pa e hecho cu su crimen ta di un grado 
hopi leve, esta di a core un di e vehiculonan horta. Pero den e 
caso di Survany Rock y Samir Perez Cervera pa kendenan fiscal 
mr. Niks a demanda castigonan di prizon di 6 y respectivamente 


7 aña, hues mr. Mr. J. Snitker a prefera pa dicta e sentencia dia 
24 di maart, despues di a haya suficiente tempo pa repasa tur 
e detayenan concerni, tanto e demandanan haci como e defen- 
sanan hiba di parti di e abogadonan, señora mr.A. Blonk, señora 
mr. M. Becher, señora mr. J.Prevo, como señora mr. T. Smeulders. 
Remarcabel ta e hecho cu sala di corte diaranson tabata bon 
bishita debi na presencia di mayoria di esnan cu a bira victima di 
e ladronchinan cu a tuma luga. 


Pa loke ta tratamento di e caso di diaranson tin en principio 2 
investigacion ta core den otro. Pa cuminsa e investigacion cu 
yama Cadushi Bieu, cu tabata concentra riba autonan horta den 
cual caso Servani tabata e figura central. E acusado Servani no 
ta considera di tin un papel asina clave di hunga den e otro inves- 
tigacion cu yama AMARYRLLIS cu Ministerio Publico a cualifica 
como puro crimen organisa, ya cu ta trata aki di un grupo di crim- 
inal cu a haci su mes principalmente culpabel na hortamento di 
auto, blok di motor di auto pa bende y haci negoshi, durante e 
periodo april 2021 pa november 2022. 


Pero a drenta casnan di hende tambe pa horta laptop, television, 
telefon mobil, renchi di horea, aparato electronico, camara di saca 
potret, etcetera. Doloroso ta e situacion cu e figuranan aki ta bay 
laga patras den cas di famia despues di a bolter tur cos ariba 
abou pa por horta, pero creando un ravazje completo. Fiscal mr. 
Niks a demanda un castigo di prizon di 6 aña pa Survany Rock, 
kende danki na su edad hopi abou ta scapa di un castigo di prizon 
mas halto. 
E ta bay haya tratamento di Reclassering, pa mira si ainda por 
trece riba e bon caminda. Pa Samir Perez Cervera e demanda di 
fiscal tabata 7 aña castigo di prizon y a keda cu dia 24 di maart 
binidero hues lo dicta sentencia 


Ambtenaar a bay reclama pensioen 
sin cu e tabata registra na APC 


WILLEMSTAD - Na varios ocasion nos a cuestiona e compe- 
tencia di abogadonan local cu ta perhudica nan cliente na 
luga di yuda nan pasobra sea nan no sa lesa Hulandes of no ta 
domina esencia di ley. Ne conclusion aki nos a bolbe yega den 
e caso di un ambtenaar cu no tabata sa mes cu un rekisito pa 
traha na gobierno y eventualmente bira miembro di Fondo di 
Pensioen cu e mester pasa un examen medico satisfactoria- 
mente. El a demanda Fondo di Pensioen un biaha caba pero a 
perde e caso y den apelacion el a bolbe perde e caso. Di forma 
fulminante. Den apelacion el a demanda directiva di Fondo 
di Pensioen di Corsou y de tribunal pa casonan di ambte- 
naar a trata e januari ultimo. E ex ambtenaar a traha entre 1 
october 1998 te cu 1 october 2006 pa gobierno di Antia como 
consehero na Consehero na Conseho di Minister. Diesun aña 
despues cu el a baha fo’i di gobierno, 5 december 2018 el a 
suplica Fondo di Pensioen pa informe si el a acumula derecho 
riba pago di pensioen. 


Den algo mas cu un luna APC a informe cu nan a chok den 
nan administracion y a constata cu nunca gobierno no a laga 
registra como miembro dje fondo. 
Pa coregi e situacion aki, APC a pidi e pa copia di e decreto 
caminda gobierno a tume den servicio pero den e documen- 
tonan no por a haya confirmacion cu el a pasa e examen medico 
cu ta necesario y esencial. 
Corte di husticia a splica cu un dje condicionnan pa bira 
ambtenaar ta cu mester pasa un examen medico. Pe motibo 
aki e temporada cu el a traha pa gobierno di Antia no ta bin 
na consideracion pa gobierno a paga contribucion di pensioen 
pe. Tampoco APC a confirma cu el a drenta den fondo ni a 
cobra gobierno su contribucion den e fondo di pensioen pe 
ambtenaar pasobra APC no tabata sa si e ta traha pa gobierno. 
Añanan a pasa y na augustus di 2020 e ex ambtenaar a reclama 
pero APC a tene pia stijf y a rechasa su reclamo. Corte tambe 
a rechasa su reclamo y pa colmo e no ta corda cu si el a pasa 
e examen medico. Por lo tanto e ta ex empleado di gobierno 
y no ta ambtenaar y no por reclama APC cu no tin e registra 
como cliente. 


Rock y Perez Cervera ta tende 
nan condena te 24 di maart 

Fortaleza Pa Famia 


D 
en tur e turbulencia cu mundo ta pasando aden,cual nos tambe ta forma parti di dje: 
Hende ta hala aki, 
Hende ta hala aya, 
Hende ta kita y pone, Hende ta dicidi riba nan mes, 
Hende ta busca condena pa nan curpa sea pa ignorancia, of pa rebeldia y duresa di curason, 
Hende ta hala otro bay cune den inmoralidad, 
Hende ta apoya maldad pa propio interes, Y mas tristo cu ta sosode ta cu hende kier sa cu nan mes ta Dios, y no ta respeta 
Dios, y practicamente a bira lomba pa Dios. 


E barco di moral, respet, temor di Dios, amor pa famia, respet pa matrimonio, amor pa nos yiunan, kier mara bek na waf, 
pero lama ta hopi bruto, falta di responsabilidad y negligencia, ta briya tur dia, y hopi kier tapa solo cu un dede. 


Pero den tur locual ta sosode, tin un porta cu ta habri, un porta cu ningun hende por cera, e no ta depende di hende, e 
no ta depende di politica, e no ta funciona bao di deseo di hende, hende no por dicidi riba dje pasobra E ta dicidi riba tur 
hende. 


Hesus a bisa Ami ta e porta, si un hende drenta door di Mi, e lo ta salba. Y lo drenta y sali y haya yerba berde (Juan 10:9). 
E porta aki ta habri pa tur hende, e ta e porta di salbacion, di liberacion, di gracia y fabor. 


Ta e porta cu ningun hende por cera pa su prohimo, ta un porta cu tur hende personalmente, mester sinti e urgencia pa 
drenta, pasobra awe e ta habri mañan cu Dios kier no ta priminti na ningun hende. 


Hopi ta cana pasa banda di dje, pero no kier pone e atencion necesario, pasobra nan ta ocupa den hopi cos cu ta distrai 
nan mente y nan curason, e enemigo ta busca tur manera, pa wanta hende den scuridad, ofreciendo tur tipo di bagamun- 
deria temporal, den cual no tin ningun clase di futuro. 


Hesus Cristo ta e unico porta di salbacion, y tur hende mester di salbacion pa nan alma, pasobra esun cu no kere den 
Cristo Hesus, ta bay perdi, pasobra no tin ningun otro salida, no tin ningun hende, ni tampoco nada cu por reemplasa 
Cristo den nos bida, y perdi ta nifica separacion eterno for di Dios (Lucas 16:19-31). 


Cualkier hende cu promete otro cos,y cu no ta proclama Cristo como nos unico Salbador ta un mentiroso, y ta guia hende 
den caminda di destruccion. 


E porta hancho, caminda tur cos por, caminda no tin respet, caminda inmoralidad, y maldad ta domina ta hancho habri, y 
hopi ta cay den tentacion, y sin Cristo Hesus ta imposibel pa sali for di e caminda di maldad. 


Drenta den e porta smal, pasobra hancho ta e porta y espacioso ta e caminda cu ta hiba na destruccion, y hopi ta esnan 
cu ta drenta door di dje. Pasobra chikito ta e porta y smal e caminda cu ta hiba na bida, y poco ta esnan cu ta haye (Mateo 
7:13-14). 


Hopi porta grandi y espacioso ta wordo ofreci, y hopi ta esnan cu ta sabi, y ta wordo engaña, pasobra nan ta kere den nan 
mes, nan kier depende riba nan mes, y sin temor di Dios,ta confia den nan mes, y ta resisti e palabra di Dios y e Spirito 
Santo di Dios. 


Awe e porta ta habri, pero mañan no ta priminti na ningun hende, pasobra e binida di Cristo Hesus ta cerca, no ta tempo 
pa bay tras di cosnan cu no tin e respaldo di Dios su palabra, pero ta tempo pa busca Señor di henter nos curason. 


Sinceramente, Pastor Marcel Balootje 


E porta ta habri awe, mañan ningun hende por priminti 

Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu profundo tristeza nos a anuncia cu a fayece: 


Rey Tromp 
*28-10-1951 - †26-02-2023 


Acto di despedida ta wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Conforme cu boluntad di Dios, nos ta participa 
fayecimento cristianamente di: 


Richard Edwin Simon 
Mihor conoci como ”Richard Barbero” 
*12-06-1936 - †01-03-2023 


Na nomber di su: 
Yiu: 
Maritza Wever y famia 


Rumannan: 
†Gerard “Boy” Simon y Calista Simon-Koolman y 
famia 
Graciela “Chelita” Simon 
†Marvel “Mies” Aalberse-Simon y famia 
Violeta Olano-Simon y Delfin Olano y famia 
Robert “Roy” Simon y Carmen Simon-Harms y 
famia 


Su primo y primanan 
Su sobrino y sobrinanan 


Famianan: 
Blanco, Wever, Croes, Paesch 


Demas famia, bisiñanan, amistadnan y 
conocirnan ta invita pa e acto di condolencia y 
despedida di “Richard” cu lo tuma lugar dialuna 
6 di maart 2023 di 2’or pa 4’or di atardi na Aurora 
Funeral Home. Cremacion lo tuma lugar den 
seno familiar. 


Ta lamenta cu no por ricibi bishita di condolencia 
na cas 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Manuel Goncalves 
Norberto 
*09 maart 1929 Madeira 
+25 Februari 2023 Aruba 


Na nomber di su: 
Esposa: 
†Nueva Norberto-Rasmijn 


Yiunan: 
†Manuel Juan Benjamin Norberto 
Maria Elizabeth Norberto 
†Maria Angelina Norberto 
Jose Pedro y Eliana Norberto-Teles 
Jose Fernando y Loraine Norberto-Tromp 


Nieto(a)nan: 
Ivo Valdes y Nathalie Kreekel 
Raymond Valdes y Stephanie Donata 
Sarah Norberto na Brasil 
Pedro Norberto na Brasil 
Isabella Norberto 
Carolyne Norberto 


Bisanieto(a)nan: 
Lincoln y Myleight Valdes 


Rumannan: 
†Maria Angelina Gonҫalves na Brasil 
†Jose Antônio y Vera Gonҫalves Norberto y 
Famia na Brasil 
†Maria Isabel Norberto y Famia na Brasil 
†Maria Rosa Norberto y Famia na Brasil 
†Maria Alda Norberto y Famia na Brasil 
Maria Martha Norberto y famia na Brasil 


Sobrino(a)nan: na Aruba y na Brasil 
Swa y cuñanan: 
Ica Rasmijn y Famia na Hulanda 
†Jose Rasmijn Y Famia 
†Alberto Rasmijn y Famia 
Emerita Rasmijn y Famia 
Felix Rasmijn y Famia na Corsow 
Dilia Rasmijn y Famia 
†Jet Rasmijn y Famia 
Pedro Rasmijn y Famia 


Amigo di cas: Carlito Weller 


amigo y amiganan y conocirnan di Fundaҫᾶo 
Social Cultural Portuguesa 
Tur cu a cuide na Cas Cristella 


Demas famia: Norberto, Rasmijn, Valdes, Teles, 
Tromp, Kreekel, Donata, De Cuba, Jansen, 
Filiciana, De Veer, Van der Biezen, Weller, 
Winterdaal, Shada 


Despensa nos si den nos tristeza nos por a 
lubida un of otro persona 


Ta invita pa e acto di despedida cu lo tuma 
lugar diahuebs 9 di maart 2023 na Aurora 
Funeral Home di 9:00 pa 11:00 di mainta, sigi 
pa e acto di cremacion. 


DANKBETUIGING 


Rudolf (Ruud) 
Edwin Offringa 
echtgenoot, vader, grootvader, 
schoonvader, broer, zwager, 
oom en vriend is gaan rusten. 


Hierbij willen wij Esther, Quincy, Sarah- 
Quita, Nienke en Yarah Celine –Luz 
een ieder bedanken die ons in deze 
periode van droefheid van dichtbij 
en veraf hun steun hebben betuigd 
in de meest uiteenlopende vorm. 


Middels e-mail-, whatsapp- en FB- 
berichten, telefoontjes, bloemen, 
en kaartjes, het bezorgen van 
gerechten of persoonlijke bezoekjes 
en niet in het minst jullie gebeden. 
De opkomst van mensen bij de 
condoleance en ter aarde bestelling 
van Ruud was ontroerend. 


We willen ook de artsen die ons met 
raad en daad hebben bijgestaan 
tijdens dit slopend proces bedanken 
nl. dr.Beke, dr. Lomans, dr.Meelis, dr. 
Pieterse, dr. Clements, dr. Weiser, 
dr. Leong, dr. Falconi, dr. Peterson, 
de internisten, zaalarts, logopedist 
tevens het personeel van het 
HOH, SEH, HOH lab, Ambulance 
dienst, Wondenpoli, Fysiocare, 
AZV en Aurora Funeral Home voor 
hun professionele begeleiding en 
verzorging van de uitvaart van wijlen 
dhr. Rudolf E. Offringa. 


Diasabra, 4 Maart 2023 
OBITUARIO 
22 
AWEMainta 


Laga tur locual mi a laga atras, keda bunita 
den boso curazon y como recuerdonan. 


A fayece christianamente: 
Eusebia 
Kelly- Boekhoudt 
mihor conoci como Chefa y Dudu 
Viuda di Pedro Kelly 
* 14.08.1929 – †23.02.2023 


Na nomber di su 
Yiunan: 
Nata y Richard Simon – Kelly 
Vilma Kelly y Claudio Quant 
Hubert y Roosje Kelly- Engelhart 
Ronnie Kelly y Miriam Croes 


Su nieto y nietanan: 
†Bruce y Sharine Lande Wernet, Jeremy 
Josue Kelly, Kavey y Shamila Yarzagary- 
Oduber, Rullienne Arends y Lisvienne 
Maduro, Ruella Arends y Sebastiaan Voskuil 
na Hulanda, Gillian Kelly y Patrick Kelly , 
Gilbert Kelly y Nilsida Garay, Kiandra Kelly y 
Joshua Pers, Giandra Kelly y Leansy Brete 


Bisnieto y nietanan: 
Jeremy y Mykaella Kelly, Kay-Linn, 
Kyziah,Keano, Kaymon y Odin Yarzagaray, 
Nixienne Kelly, Amarii Kelly 


Su rumannan: 
Chanita Hernandez- Boekhoudt & Famia 
Mathilda Paskel – Boekhoudt & Famia 
Alfonso ( Boechi) Boekhoudt 
Juanita ( Chichi) Boekhoudt 
Celsa y Donny Tjen-A-Kwoei – Boekhoudt 
Su rumanan Den Feliz Memoria: 
Maria, Jossy, Lina, Candido, Florita, 
Choncho, Rika y Richi 


Swa y Cuñanan: 
Nestor Henriquez, Juan Kock, Ramona 
Boekhoudt-Kelly, Mena Boekhoudt- Ruiz 


Su amiga y ayudante di cas: 
Yosmar Lemus 


Meskos cu sobrino: 
Leoncio Kelly & Famia 


Su sobrino y sobrinanan, prima y primonan, 
amigo y amiganan, bisiñanan.conocirnan. 
Demas Famia Kelly, Boekhoudt, Thiel, 
Lampe, Donata, Henriquez, Tromp, Kock, 
Ruiz, Maduro, Hernandez , Paskel Tjen a 
Kwoei, Briezen. 


Ta invita tur famia y conocirnan pa asisti na 
e acto di entierro cu lo tuma lugar Diasabra 
04 maart 2023 


E defunto ta reposa di 9or pa 11 or di mainta 
na Misa Sta Filomena, Paradera y ta Sali pa 
Santana Catolico na Oranjestad.. 


Nos ta pidi nos disculpa si den nos tristeza 
por a lubida algun famia 


Despues di entierro no ta ricibi bishita di 
condolencia na cas 


‘No tuma vengansa ni warda rencor contra bo paisano. Al 
contrario, stima bo prohimo manera boso mes’. Levitico 19:18 


Myloushka Natasha 
Wernet Burleson 
*15-10-1971 - †24 - 02- 2023 


Esposo: Clem Nildo Wernet 


Yiunan: 
Nildo Junior Wernet 
Niloushka Wernet 


Manera yiu: 
Ruby Schwengle y yiunan 


Mayornan: 
Henry y Maria Burleson-Helder 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Sobrino/nan: 
Roshan Wernet y Gilmarie Jansen y yiunan 
Seychella Koolman 
Randall Wernet y Mayla Ridderstap y yiu 
Andre Wernet y Ginayla Hernandez 
Gillian Wernet y Jurney Tromp 
Roxanne y Roxienne Wernet 
Azair Koolman 


Tanta/Omo: 
†Walter y †Alba Arends-Albus y yiunan 
Nicasio y †Lidia Helder-Loopstok y yiunan 
†Angela y †Frans van Cleef-Helder y yiunan 
†Seferina y Hubert Schoobaar-Helder y yiu 
†Marcolino Helder 
†Juan Rafael y †Rosa Helder-Tromp y yiunan 
Benita y Virgilio Davelaar-Helder y yiunan 
Miriam y Richard Boekhoudt-Helder y yiunan 
†Edwin y Cornelia Zichem-Bergen y yiunan 
Olga y †Nicolas (Chito) Jacobs-Zichem y yiunan 
Greta (madrina) y †Otilo Jacobs-Zichem y yiunan 
†Ludwig (Padrino Luty) y Annie Burleson-Zievinger y yiunan 
Theodore (Theo) y Carla Burleson-Huijgen 
Antoinette (Netty) Burleson y Franklin Kock y yiunan 
†Edgard y Gina Burleson-Werleman y yiu 
†Imelda Burleson 
†August (Popoy) Reyes y Marla Rodriguez y yiunan 


Suegro/a: Mario y Lidia Wernet Bislip 


Swa/Cuña: 
Robert y Angeline Wernet-Jeandor 
Roland y Reinalda Wernet-Ras 


Omo grandi: 
Anton y Martha Burleson-Labeille y yiunan 
Boy y Aura van Ommeren-Croes y yiunan 


Ihanan 


Demas famia y conocirnan: Burleson, Wernet, Helder, 
Zichem, Perrotte, Dirks, Garcia, Nicolaas, Jacobs, Reyes, 
Paula, van Ommeren, Bergen, Kelly, Zievinger, Huijgen, Kock, 
Werleman, Hughes, Koolman, Rodriguez, Becker, Komproe, 
Rodriquez, Marchena, Toppenberg, Hoo, Arends, Davelaar, 
van Cleef, Schoobaar, Maccow, Boekhoudt, Middendorp, 
Hirschfeld, Franciscus, Alvarez, Obispo, Candelaria, Albus, 
Tromp, Donata, van der Biezen, Constancia, Dirksz, Thode, 
Kelly, Luydens, Vingal, Maduro, Geerman, Kamperveen, 
Reinoso, Rasmijn, Noguera, Bislip, Ras, Jeandor, Croes, 
Franken, Croeze, Krozendijk, Maduro, Hessing, Kelly-Hsing, 
Lanoy,Snijders, Hoek y bisiñan 


Ex coleganan di H.O.H especial kinderafdeling, coleganan di 
Colegio EPI, especialmente Unit Salubridad y Servicio 


Personanan special: Sandra Geerman, Janine Dirksz-Maduro, 
Sharlene Hassell, Rene Molano Vergarra y famia, Tante Ayleen 
Snijders-Tromp y Yola Snijders, Maritza Verstappen-Wever, 
Janine Quant, Eeman Baroud, Damira Odor, Luis Rodulfo, 
Rimmie Tromp, Juliete Peterson 


Grupo di orashon: Cristo ta Amor, especialmente Reina, 
Dorothy, Vivian, Daphne 


Wilhelmina Kankerfonds: Sandra Koolman, Arelis Gonzalez, 
Lola Geerman Dr. Marcel Ho-Kang-You, Dr. Selene Kock 


Oportunidad pa condolencia: diabierna 3 di maart 2023 na 
Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar dialuna 6 di 
maart 2023 na misa Pro Catedral San Francisco di 1:00 pa 4:00 
pm, despues lo sali pa Santana catolico na Playa. 


Enbes di flor of krans un donacion pa Wilhelmnina 
Kankerfonds lo ta altamente aprecia. Pa e gesto aki lo tin un 
box disponibel den misa. 


Myloushka su deseo ta pa bin bisti na colornan alegre. 


‘No tuma vengansa ni warda rencor contra bo 
paisano. Al contrario, 
stima bo prohimo manera boso mes’. 
Levitico 19:18 


Primo y primanan ta anuncia fayecimento di nos 
prima stima: 


Myloushka Natasha 
Wernet Burleson 
15 – 10 – 1971 - 24 - 02- 2023 


Na nomber di su 
Esposo: 
Clem Nildo Wernet 


Yiunan: 
Nildo Junior Wernet 
Niloushka Wernet 


Manera yui: 
Ruby Schwengle y yiunan 


Mayornan: 
Henry y Maria Burleson-Helder 


Suegro/a: 
Mario y Lidia Wernet Bislip 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Primo/anan: 
Elvis Zichem y famia, Glenda Dirks-Zichem y 
famia, 
Yvette Zichem y famia, Debby Kock y famia, 
†Lily Zichem, Franklin Zichem, Muriella (Ella) 
Perrotte-Jacobs y famia, Sherwin Jacobs y 
famia, Nicole Jacobs y famia, Kenrick Jacobs, 
Leslie Jacobs, Suzanne Garcia-Burleson y 
famia, Charaima Burleson, Sunhail Nicolaas- 
Burleson y famia, 
Ludwig Burleson y famia, Joshua Burleson y 
famia, 
†Maureen Burleson, Allric Kock y famia, 
Joanne Kock y famia, Miguelito Burleson, 
Farah Reyes y famia, Suhaila Reyes y famia, 
Alex Arends y famia, Rudolf (Dopi) Arends y 
famia, Robert (Roy) Arends y famia, Franklin 
(Kinchi) Arends y famia, 
Noriza (Popy) Hoo-Helder y famia, Richard 
(Gigi) Helder y famia, Julissa (Liesje) Helder 
y famia, Gregory Helder y famia, Maikel van 
Cleef y famia, Sandra van Cleef y famia, Karel 
van Cleef y famia, John van Cleef, Sherlines 
Maccow- Schoobaar y famia, Ronald Helder 
y famia, Reynold Helder y famia, Randolf 
Helder y famia, Gwenn Davelaar, 
Golda Candelaria-Davelaar y famia, Richard 
Boekhoudt y famia, Reginald Boekhoudt y 
famia, 


Oportunidad pa condolencia: 
diabierna 3 di maart 2023 na 
Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar 
dialuna 6 di maart 2023 na misa Pro Catedral 
San Francisco di 1:00 pa 4:00 pm, despues lo 
sali pa Santana catolico na Playa. 


Enbes di flor of krans un donacion pa 
Wilhelmnina Kankerfonds lo ta altamente 
aprecia. 


Pa e gesto aki lo tin un box disponibel den 
misa. 


Myloushka su deseo ta pa bin bisti na 
colornan alegre. 


